ગુજરાતમાં ઉદ્યોગો કોલસો અને નેપ્થા જેવા પરંપરાગત ઈંધણનો ઉપયોગ કરતા હતા. આ ઈંધણ સરવાળે મોંઘું પડતું હતું એટલું જ નહીં પ્રદૂષણ પણ એટલું જ ફેલાતું હતું. રાજ્ય સરકારે આવા નાના અને મધ્યમ ઉદ્યોગોને ગેસ પૂરો પાડવા કમર કસી અને ઉદ્યોગોને ગેસ પૂરો પાડનારું ગુજરાત દેશભરમાં અગ્રેસર બન્યું. રાજ્યમાં મોરબી, રાજકોટ, સુરેન્દ્રનગર, વાપી, વલસાડ અને નડિયાદમાં ઉદ્યોગો માટે પાઇપલાઇન દ્વારા ગેસ આપવાનું શરૂ કરાયું છે.